**15. A feladat a munkásmozgalom történetéhez kapcsolódik.** (rövid)

**Mutassa be a források és ismeretei segítségével a bolsevik ideológiát és programot a XX.**

**század elején!**

„Forradalmi elmélet nélkül nem lehet forradalmi mozgalom sem. […] De az orosz

szociáldemokráciára nézve még fokozottabb jelentősége van az elméletnek három

okból, amelyről gyakran megfeledkeznek. Először: pártunk még csak kialakulóban

van, még csak most formálja ki arculatát és még korántsem számolt le végleg a

forradalmi gondolat más irányzataival, amelyek azzal a veszéllyel fenyegetnek, hogy

letérítik a mozgalmat a helyes útról. […] Másodszor: a szociáldemokrata mozgalom

lényegénél fogva nemzetközi. Ez nemcsak azt jelenti, hogy harcolnunk kell a nemzeti

sovinizmus ellen. Ez azt is jelenti, hogy egy fiatal országban meginduló mozgalom

csak akkor lehet eredményes, ha elsajátítja és alkalmazza más országok

tapasztalatait. […] Harmadszor: az orosz szociáldemokrácia nemzeti feladatai

olyanok, aminők még nem álltak a világ egyetlen szocialista pártja előtt sem. […] az

élenjáró harcos szerepét csak az a párt tudja betölteni, amelyet élenjáró elmélet

vezet.” *(Lenin: Mi a teendő?, 1902)*

„Ezért a polgári forradalom a legnagyobb mértékben előnyös a proletariátus

számára. […] Ez a következtetés csak azoknak a szemében látszik újnak vagy

furcsának, paradoxnak, akik nem ismerik a tudományos szocializmus ábécéjét. S

ebből a következtetésből folyik többek közt az a tétel is, hogy a burzsoá forradalom

bizonyos értelemben előnyösebb a proletariátus számára, mint a burzsoázia számára.

Mégpedig a következő értelemben kétségtelen ez a tétel: a burzsoázia számára

előnyös, ha a proletariátussal szemben a régi rendszer egynémely maradványára,

például a monarchiára, az állandó hadseregre stb. támaszkodhat. A burzsoázia

számára előnyös, ha a polgári forradalom nem söpri el túl erélyesen a régi rendszer

minden maradványát, hanem egyeseket meghagy belőlük – vagyis ha ez a

forradalom nem egészen következetes, ha nem viszik végig, ha nem határozott és

könyörtelen.” *(Lenin: A szociáldemokrácia két taktikája a demokratikus forradalomban,*

*1905)*





